ועדת החוקה, חוק ומשפט, כנסת 19, פרוטוקול מספר 168, 2014-03-19 12:30

דוד רותם: רבותי, אני פותח מחדש את הישיבה.

דוד רותם: שולי, מה את רוצה?

דוד רותם: אני עובר להצביע על החוק.

אברהם מיכאלי: אפשר לקבל הסבר מהיועץ המשפטי של הוועדה על השינויים שחלו, ולמה וכמה?

שולי מועלם-רפאלי: אדוני היושב-ראש, אני רוצה את מה שרציתי בהתחלה, שנקבל הסבר על סעיף (ב) ומה השינוי שחל בו.

דוד רותם: רבותי, סעיף 18(ב), מישהו מוכן להסביר?

אברהם מיכאלי: גם ב-18(א) יש שינוי.

שולי מועלם-רפאלי: את כל סעיף 18.

דוד רותם: סעיף 18 – נא לתת לנו הסברים.

שולי מועלם-רפאלי: אדוני היושב-ראש יכול לחכות שירדו מוועדת הכנסת?

שולי מועלם-רפאלי: כי הרי תיכף יבואו עוד אנשים ויבקשו שוב את אותו הסבר.

שולי מועלם-רפאלי: בואו נחכה דקה.

אברהם מיכאלי: הנה, הנה, יורדים הכדורגלנים והכדורסלנים, כולם באו.

<רינה נשר: אני אתחיל בנוסח שהונח אתמול ואליו התנגדנו, ואסביר איך הגענו משם לנוסח הזה.

<רינה נשר: אנחנו חששנו שדווקא מהנוסח שהופיע אתמול, בניגוד לנוסח שהיה ב"כחול", עלול להשתמע שיכולה להיות הכרה בנפקותו של גיור אחר או לעניין דינים אחרים.

<רינה נשר: ולכן התנגדנו לנוסח שהונח אתמול, וביקשנו לחזור לנוסח שעבר ב"כחול".

<רינה נשר: הנוסח שהונח עכשיו לא משנה משמעותית את הנוסח שמופיע ב"כחול", מכיוון שמה שמופיע ב"כחול" הפך להיות (א), ו-(ב) מסביר את (א) במובן הזה שמכיוון שכבר ב-(א) כתוב, וזה הנוסח שעבר בהסכמה בקריאה הראשונה, שנפקות הגיור לפי הפרק הזה תהיה לעניין הוראות הפקודה, ופה יש אמירה שהכוונה היא רק להסדיר גיור לצורך הפקודה ולא להגיד אמירה כלשהי לגבי חוקים אחרים, מה שיש ב-(ב) מבהיר את זה שהתיקון שעשו פה הוא תיקון לצורך הפקודה ואין בו כדי לשנות את המצב המשפטי ביחס לנפקות הכללית שיש לגיור בישראל.

שולי מועלם-רפאלי: למה משרד הפנים לא כותב בלשון החוק את העמדה שהוא מציג בבג"ץ כעמדת ממשלה?

<רינה נשר: הנוסח שעבר ב"כחול" הוא הנוסח שהוסכם.

<רינה נשר: זה לא הנוסח שמשרד הפנים דווקא - - -

אורית סטרוק: לא, זה לא נכון.

שולי מועלם-רפאלי: לא, לא.

<רינה נשר: אז לכן, גם הנוסח הזה הוא לא הנוסח של משרד הפנים, אלא הוא נוסח שאנחנו יכולים לחיות אתו מכיוון שהוא מאפשר לנו להמשיך ולטעון את עמדת הממשלה, כפי שאנחנו מבינים אותה.

<רינה נשר: אנחנו מאמינים שאת כל הסוגיות שנתונות במחלוקת בנוגע לגיור בישראל וראוי לפתור בדרך של הידברות - - -

שולי מועלם-רפאלי: הידברות זה לא בג"ץ.

שולי מועלם-רפאלי: הידברות זה לא בג"ץ, ועל זה סומכים חלק מיושבי השולחן הזה, שבג"ץ יפתור את זה.

דוד רותם: בג"ץ זה נורא הידברות.

שולי מועלם-רפאלי: ברור.

<רינה נשר: ולכן הנוסח הזה של הסעיף מאפשר לנו לחיות אתו במובן שהוא מאפשר לנו להמשיך ולטעון את העמדה שלנו, ומאפשר לחוק הזה להתייחס למה שאני מבינה שכבר בסעיף (א) הוסכם עליו, שהוא עליו חל, וזה לעניין הפקודה.

יריב לוין: ואם מותר לי להוסיף, התיקון הזה הוא למעשה יוזמה של שר הפנים.

שולי מועלם-רפאלי: נכון.

<רינה נשר: לא.

יריב לוין: אני אומר כי פנו אלי, אני לא אומר את זה בשמכם – שהיה חרד, שולי, למה שמטריד אותך ומטריד כל אחד מאתנו.

אברהם מיכאלי: מתי הוא התחיל להיות חרד?

שולי מועלם-רפאלי: אבל כשאני אמרתי לה את זה, היא טענה שזה לא נכון.

<רינה נשר: בתיקון לנוסח שהונח אתמול, זה נכון.

יריב לוין: בוודאי.

יריב לוין: שולי, תאמיני לי, אני לא אטעה אותך.

שולי מועלם-רפאלי: אני יודעת, יריב.

שולי מועלם-רפאלי: אבל כשאני אמרתי את זה לה, היא אמרה שזה לא נכון.

<רינה נשר: לא, לא, לא.

<רינה נשר: זה לא מה שאמרתי.

יריב לוין: שולי, לכן דווקא הדבר הזה, ואמר בצדק גפני: זה לא משנה הרבה, או במילותיו העדינות: מבחינתו, זה דווקא משפר את המצב הגרוע שהיה.

יריב לוין: ולכן אני אומר עוד פעם, יכול להיות שיש דברים אחרים בחוק שעליהם יש לנו חילוקי דעות, אנחנו יודעים; דווקא על זה, נדמה לי שהמצב בנוסח הזה הוא טוב יותר מאשר בנוסח הקודם.

<רינה נשר: נכון, וזה בדיוק מה שאמרתי - - -

יריב לוין: זה הכול, רק כדי שנהיה מיושרים, שאין פה שינוי ולא סיבה להשתולל.

שולי מועלם-רפאלי: אני מזכירה לך ולשאר הנוכחים, שכל מה שביקשנו קודם זה לאפשר ליועצת הזאת לדבר, ואפשר היה לחסוך את כל הפארסה שהיתה פה.

יריב לוין: מאה אחוז.

יריב לוין: אז הנה, זה נעשה.

יריב לוין: יופי, אני שמח שאנחנו לפחות שם.

<רינה נשר: וכדי להבהיר, בדיון אתמול, בשונה משר הפנים, אני התנגדתי לנוסח כפי שהובא אתמול, ולכן אנחנו ביקשנו את התיקונים.

<קריאה: מצוין, ועכשיו בשם שר פנים את תומכת?

<רינה נשר: בוודאי.

<רינה נשר: אמרתי שזה נוסח שאנחנו יכולים לחיות אתו.

יריב לוין: ודאי, זה מסוכם עם שר הפנים.

יריב לוין: גם אני יכול לומר את זה.

אורית סטרוק: אני רוצה להבין את המשמעות המלאה של הסעיף כפי שהיה מנוסח אתמול וכפי שהוא מנוסח היום, ואני מבקשת להבין את המשמעות הזו גם מנקודת המבט של משרד הפנים, ואני מבינה שהם היו שותפים לשינוי הנוסח, גם מהנציגים של הזרמים, שאמר חבר הכנסת אלעזר שטרן שהם היו שותפים לשינוי הנוסח, גם מחבר הכנסת אלעזר שטרן, שהוא בעצם זה שביקש מהיועץ המשפטי אלעזר שטרן לשנות את הנוסח, וגם מסגן השר הרב אלי בן-דהן, שגם הוא אמון על הנוסחאות האלה.

אורית סטרוק: ואחרי שנבין את המשמעות, אז נוכל להחליט מה אנחנו עושים עם זה.

אורית סטרוק: אני שמעתי עכשיו את מה שהיא אמרה, אבל אני הייתי רוצה לשמוע את המכלול ואני חושבת שראוי שכולנו נשמע את המכלול, ואז נוכל להבין ולהחליט מה אנחנו עושים עם זה כי זה בכל זאת מקרה מיוחד.

דוד רותם: תודה רבה.

דוד רותם: אני מעלה את החוק להצבעה.

אורי מקלב: - - - זכות להצביע נגד - - -

משה גפני: לא, אתה חבר הוועדה.

משה גפני: אתה חבר של דודו רותם, תצביע אתו.

דוד רותם: מי בעד החוק בקריאה שנייה ושלישית?

דוד רותם: ירים את ידו.

דוד רותם: מי נגד?

אורי מקלב: באיזה נוסח?

אורי מקלב: בעד הצעת חוק לתיקון פקודת העדה הדתית (המרה) (מס' 3) (מערך הגיור ובתי דין לגיור), התשע"ד-2014, בקריאה שנייה ושלישית – 7

אורי מקלב: הצעת החוק נתקבלה.

משה גפני: יום שחור ליהדות.

משה גפני: אני מבקש רביזיה על כל סעיף.

אורית סטרוק: אני מבקשת רביזיה על כל אחד מסעיפי החוק.

שולי מועלם-רפאלי: עו"ד אלעזר שטרן, כל הרביזיות שדובר עליהם קודם, גם על ההצבעה הזאת, גם על כל הסעיפים, גם על כל ההסתייגויות.

אברהם מיכאלי: על ההסתייגויות, על הסעיפים.

דוד רותם: על כל אחד מהסעיפים, על כל סעיף יהיה דיון רביזיה בתאריך שייקבע.

משה גפני: אדוני היושב-ראש, רק בקשה קטנה: אני לא הייתי קודם, הייתי במליאה, אמרה נציגת משרד הפנים לגבי התוספת ומה ששינו – אני רוצה לדעת אם גם משרד המשפטים מסכים למה שאמרה נציגת משרד הפנים, אם היא יכולה להגיד לפרוטוקול.

<רוני נויבואר: כן, אנחנו מסכימים.

משה גפני: תודה רבה.

אורי מקלב: הרביזיות הן לא קולקטיביות, חבר הכנסת גפני.

אורי מקלב: הרביזיה היא נפרדת לכל אחד.

אורי מקלב: היא לא קולקטיבית.

משה גפני: יום שחור ליהדות, תרשמו בפרוטוקול.

דוד רותם: רשמנו בפרוטוקול: יום שחור.

<קריאות: - - -

משה גפני: - - - נגד ראש הממשלה, שהוא אשם בכל, הוא ואיווט ליברמן.

אלעזר שטרן: גפני ואחמד טיבי, יש להם החלטה משותפת: יום שחור ליהדות.

משה גפני: נכון.

משה גפני: תאמין לי, אחמד טיבי הרבה יותר טוב מכם.

משה גפני: אתו אני מסתדר.

דוד רותם: תודה רבה, הישיבה נעולה.